પાટણ માર્કેટયાર્ડમાં લાંબા સમય બાદ ખેડૂતોના પ્રતિનિધિ તરીકે ચુટાઈ આવેલ ચરેમેન દ્વારા ખેડૂતોના હિત માટે વિવિધ હકારત્મક નિર્ણયો લેવામાં આવ્યો છે જેમાં ખેડૂતોને સરકાર દ્વારા મળતી ચોમાસાની ત્રાડપત્રીમાં ૫૦ ટકા સરકાર અને ૪૦ ટકા રકમ માર્કેટયાર્ડ આપશે તેમજ અકસ્માત મોતની સહાય પેટે એક લાખની ખેડૂતના પરિવારને સહાય આપવાનો ઠરાવ કરવામાં આવતા ખેડૂતોમાં ખુશીની લ્હેર જોવા મળી રહી છે. પાટણ માર્કેટયાર્ડમાં વહીવટદારના શાસનનાનો અંત આવી ચુંટણી યોજાતા દશરથભાઈ પટેલ જંગી બહુમતી સાથે પાટણ માર્કેટયાર્ડના ચેરમેન તરીકે ચુંટાઇ આવ્યા છે ત્યારે પ્રથમ ૬ લાખ રૂપિયાની માતબર રકમ માર્કેટયાર્ડમાં ફાળે લઇ વિદ્યાર્થીઓને ચોપડાઓનું વિતરણ કરવામાં આવ્યું હતું.